hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
Főoldal / Lisznyai park felújítása
2020. augusztus 7. 14:52
Hogyan újuljon meg a Lisznyai park? Segítsen Ön is a döntésben! Jöjjön el lakossági fórumunkra augusztus 27-én, csütörtökön és ossza meg velünk elképzeléseit. A fórum a Virág Benedek Házban, 17:00 és 18:30 között kerül megrendezésre.
A Lisznyai park zöldfelületi rendezésére Budapest I. Kerület Budavár Önkormányzata megbízásából került sor. Cél volt a zöldfelület felújítása, a park körbekerítése, keskeny úthálózat kialakítása, utcabútorok felújítása, újragondolása.
A Lisznyai park nevét valószínűleg a zöldfelülettel határos Lisznyai utca miatt kapta, mely Lisznyai Dankó Kálmán költőről lett elnevezve. Lisznyai Dankó Kálmán a XIX. század első felében élt, a Tízek Társaságának tagja. A szabadságharc idején Görgey Artúr mellett történetíró és később őrnagy lett.
A park északi részébe áll Fadrusz János szobra, aki a XIX. század magyar történeti szobrászat egyik legnagyobb alkotója volt. A szobor Marton László alkotása, melyet 2010. szeptemberében a Budavári Önkormányzat állítatott, a szobrász születésének 152. évfordulójára. Fadrusz János XIX. század 2. felében élt, Krisztinavárosban lakott, itt volt alkotóműhelye is. Egyik ismert alkotása a Kolozsvárott felállított Mátyás király szobor, melyet a krisztinavárosi műtermében készített.
A zöldfelületen legutóbb beavatkozás 2018-ban történt; önkormányzati megbízásból cserjéket telepítettek, melyek nagy része nem maradt meg.
A tervezési terület Budapest I. kerület középső részén, a Krisztina tértől 5 perc sétára található a Nagy-hegy északi lejtőjén. A park a Naphegy utca és a Lisznyai utca kereszteződésében található, délről egy lakóépület határolja.
A park háromszög alakú, összesen 290m2 alapterületű. Helyrajzi szám szerint a (5866)-os közterületi ingatlanhoz tartozik. A tulajdoni lap szerint a park kivett közterület, mely Budapest I. kerül Budavár Önkormányzatának tulajdona.
A tervezési terület növényállománya jelentős. Több nagyméretű fa, kisebb-nagyobb szoliter cserjék és alacsony fagyal sövény is található a területen. Az aljnövényzet néhol gyepes, máshol csak döngölt föld látható. A park terepi adottságait tekintve a terület délről ÉK-i irányba lejt. A park zöldfelületét kiemelt bazalt útszegély választja el az aszfalt járdaburkolattól. A tervezési területen 2db támlás pad található a járdaburkolatra fordítva, hogy a hegyre felmenő lakosoknak legyen lehetősége megpihenni a csomagokkal. Utcabútorból a zöldfelületben még egy kőasztal található két paddal. Hulladékgyűjtő és kerékpártároló nincs a területen. A zöldfelület a keleti oldalról alacsony U korlátelemekkel, a nyugati oldalról 90cm magas egybefüggő fa korláttal határolt. A korlát mindkét oldalon rossz állapotban van és nem ad egységes képet sem. A parkocskán a két utca között a keresztirányú átjárást, egy 40cm széles, beton térkőburkolatú ösvény biztosítja. A betonelemeknek nincs szegélye, cseréje nagyon időszerű.  A park déli részén a szomszédos épület homlokzata előtt foltokban betonjárda maradványai találhatóak. Ez a rész a házfal mellett ugyancsak rendezésre szorul.
A zöldfelület északi részén a szobor mögött közvilágítási kandelábert és egy közlekedési táblát találunk. A közművek szempontjából, a parkban keresztirányban az ELMŰ földkábele fut a kandeláber környezetében és a park déli részén. Vízvezeték hálózata a parkban lévő ösvénytől délre fut keresztirányba a két utca között. A zöldfelület keleti határán hírközlési kábeleket (Vodafone, Telekom) találunk közel a meglévő kiemelt szegélyhez. Ezen az oldalon két tűzcsap is látható az ösvény közelében és a lakóépület sarkánál.
Jelenleg a park nagyon rendezetlen képet mutat. A helyi lakosok egy része ide hordja a kutyáját piszkítani, annak ellenére, hogy több helyen kint van a kutyát bevinni tilos táblácska. A növényállomány gondozatlan, az utcabútorok és meglévő ösvény felújítása is időszerű.
A tervezés során cél volt egy rendezett közkert létrehozása, a növényállomány felújítása, új utcabútorok kihelyezése, és a zöldfelületen átvezető ösvény újragondolása.
Két formavilágában eltérő koncepciótervet készítettünk: egy íves / organikus és egy szögletes / architektonikus változatot. Mindkét verzióban a zöldfelület szélén futó korlátot elbontottuk, a meglévő padok és kőasztal pad együttes helyére új egységes utcabútor családot helyeztünk el. Az utcák felé néző 1-1 pad kihelyezést megtartottuk, mert látható, hogy a helyi lakosság a hegynek felmenet szívesen használja itt az ülőfelületeket. Mindkét verzióban bővítettük a zöldfelületen a pihenési lehetőséget, hulladékgyűjtőt helyeztünk ki, és új, alacsony kerítés / korlát került kiépítésre a park körül. Mindkét verzióban információs táblát helyeztünk el a pici pihenőtéren. A táblán a park névadójáról, Lisznyai Dankó Kálmánról, és a park északi részén álló szobor kapcsán, Fadrusz Jánosról találhatunk információt. Mindkét verzióban találunk burkolt felületek az utcabútorok környezetében. A tervezett stabilizer burkolat, egy speciálisan tömörített szórt burkolat, mely teljes mértékben vízáteresztő. A stabilizer burkolatot süllyesztett fémszegéllyel választottuk el a zöldfelülettől.
A növényállományban fakivágás nem tervezett. A meglévő cserjék egy része a helyén megtartásra kerül, másik részét, ami értékes, átültetjük és ezen növények is a helyszínen maradnak. A tervezett elképzelésekben a zöldfelület növényállománya jelentősen bővül talajtakaró növényekkel, árnyéki évelőkkel és alacsony cserjékkel. A területen gyepesítés nem tervezett, mivel kicsi felületek vannak és jelentős az árnyék a meglévő fák alatt, így a gyep nem fenntartható. A  lakóépület előtti, zöldfelület felé eső keskeny szakaszra kavicssáv tervezett, süllyesztett beton kerti szegéllyel.
A két verzió igazán formavilágban és az utcabútorok típusában különbözik.
Az 1. íves verzióban több utcabútor kapott helyett: Találunk támlás padokat, támlás székeket és egy pad asztal kombinációt  is. Az utcabútorok fém vázainak színe válaszható, lehet egy egységes, karakteres színvilágot vinni a parkba.
A 2. szögletes verzióban egyféle ülőbútort helyeztünk ki támlás 1m széles szék formájában, mely lehet karfás és karfa nélküli változatú. Az ülőbútor ebben a verzióban is tetszés szerint színezhető.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat